Трайко Симеонов
Юнак

chitanka.info

Казват, че живее

чуден змей крилат,

вдън-горите имал

бисерен палат.

А врати, прозорци —

злато ги злати,

като ясно слънце

отдалеч блести.

Днес не може никой

да пристъпи там,

колкото да бъде

той юнак голям.

Аз ли не ще ида

с моя кон хвъркат?

Аз ли не ще видя

змейския палат?

С чизмите на батко,

с накривен калпак,

с пушка и със сабя —

истински юнак!

Сбогом, бабо, мамо!

Сбогом, татко мой!

Ах, сърце юнашко

що ми шепне: СТОЙ?!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.